29.9.2023.
LV
Eiropas Savienības Oficiālais Vēstnesis
C 349/137
2.10.
Komerciālie autopārvadājumi ir ES ekonomikas vērtības ķēdes “nervu sistēma”.
Autotransports veido lielu daļu no Eiropas Savienības IKP (iekšzemes kopprodukta) un visā ES nodarbina vairāk nekā 3,4 miljonus cilvēku (13).
Sektora uzdevumi cita starpā ir uzlabot transporta drošumu un drošību, vienlaikus saglabājot vienotā tirgus efektivitāti, un uzlabot darba apstākļus nozarē un transporta vidē kopumā. 2.11.
Nesenie notikumi ģeopolitiskajā vidē ir pievērsuši uzmanību vajadzībai nodrošināt ES loģistikas piegādes ķēdes noturību pat vissarežģītākajās situācijās.
Pieaugošās enerģijas izmaksas un atkarība no enerģijas un izejvielām apvienojumā ar dažu nozīmīgu starptautisko dalībnieku agresīvajām protekcionisma stratēģijām apdraud ES ekonomikas sistēmu un tās iedzīvotāju labklājību.
ES komerciālo autopārvadājumu sistēmai ir jāpaliek konkurētspējīgai, cenas ziņā pieejamai un pilnībā darbotiesspējīgai pat viskritiskākajos apstākļos.
Tas būtu jānodrošina ar tiesisko regulējumu. 3.
Regulas priekšlikums 3.1.
Ar priekšlikumu paredzēts aizstāt 2019. gadā pieņemto CO2 standartu Regulu (ES) 2019/1242 (14), kas attiecas uz lielas noslodzes transportlīdzekļiem.
Lai gan patlaban spēkā esošās regulas rezultātu izvērtēšana nav iespējama, Komisija uzskata, ka ir jāveicina Eiropas zaļā kursa un Eiropas Klimata akta mērķu sasniegšana.
Tajā noteikti jauni juridiski saistoši CO2 mērķi, kas stāsies spēkā 2025. gadā. 3.2.
Priekšlikums attiecas uz kravas automobiļiem (virs 5 tonnām), pilsētas autobusiem un tālsatiksmes autobusiem (virs 7,5 tonnām), kā arī piekabēm (bezmotora transportlīdzeklis, ko velk mehāniskais transportlīdzeklis).
Tas ir būtisks regulas piemērošanas jomas paplašinājums, taču joprojām pastāv regulējuma nepilnības attiecībā uz CO2 regulējumu vieglajiem automobiļiem un vieglajiem kravas automobiļiem (kravas automobiļi no 3,5 līdz 5 tonnām). 3.3.
Lai sasniegtu iepriekš minētos mērķus, Komisija no 2030. gada ierosina jaunus vērienīgākus CO2 emisiju mērķus attiecībā uz jauniem lielas noslodzes transportlīdzekļiem.
Priekšlikumā paredzēts, ka, salīdzinot ar 1990. gada līmeni, CO2 emisijas vidēji tiks samazinātas par: — 45 % no 2030. gada 1. janvāra, — 65 % no 2035. gada 1. janvāra un — 90 % no 2040. gada 1. janvāra. 3.4.
No 2030. gada visiem jaunajiem pilsētas autobusiem ES būs jābūt bezemisiju autobusiem (100 % bezemisiju transportlīdzekļu īpatsvars).
3.5.
Atbrīvojums no CO2 samazināšanas mērķiem attieksies uz šādiem lielas noslodzes transportlīdzekļiem:
— maza apjoma ražotāji (līdz 100 transportlīdzekļiem), — transportlīdzekļiem, ko izmanto kalnrūpniecībā, mežsaimniecībā un lauksaimniecībā, — transportlīdzekļiem, kas konstruēti un izgatavoti bruņoto spēku vajadzībām, un kāpurķēžu transportlīdzekļiem, — transportlīdzekļiem, kas projektēti un konstruēti vai pielāgoti izmantošanai civilās aizsardzības, ugunsdzēsības dienestos, par sabiedriskās kārtības uzturēšanu atbildīgajos spēkos vai neatliekamās medicīniskās palīdzības dienestos, — profesionāliem transportlīdzekļiem, piemēram, atkritumvedējiem. 3.6.
Atšķirībā no CO2 standartiem vieglajiem automobiļiem un vieglajiem kravas automobiļiem Komisijas priekšlikumā par lielas noslodzes transportlīdzekļiem ūdeņraža iekšdedzes transportlīdzekļus (līdztekus citām pašlaik pieejamām alternatīvām tehnoloģijām, piemēram, akumulatoru elektrotransportlīdzekļiem vai ūdeņraža elementiem) uzskata par izpūtēja nulles emisiju transportlīdzekļiem.
(13) (14)
Eurostat, Darbaspēka apsekojuma dati par 2014. gadu.
Eiropas Parlamenta un Padomes Regula (ES) 2019/1242 (2019. gada 20. jūnijs) par CO2 emisiju standartu noteikšanu jauniem lielas noslodzes transportlīdzekļiem un ar kuru groza Eiropas Parlamenta un Padomes Regulas (EK) Nr. 595/2009 un (ES) 2018/956 un Padomes Direktīvu 96/53/EK (OV L 198, 25.7.2019., 202. lpp.).